**চিত্রাঙ্গদা সিং** (জন্ম: ৩০শে আগস্ট ১৯৭৬) হলেন একজন ভারতীয় চলচ্চিত্র অভিনেত্রী, যিনি মূলত হিন্দি চলচ্চিত্রে কাজ করে থাকেন। তিনি *ইয়ে সালি জিন্দেগী*, *হাজারো খোয়াইশে অ্যায়সি*, *দেশি বয়েজ*, *ইনকার*, *আই, মি অউর ম্যায়* এবং *বাজার* এর মতো ছবিতে অভিনয় করেছেন।

প্রারম্ভিক জীবন
---------------

চিত্রাঙ্গদা সিং ১৯৭৬ সালের ৩০শে আগস্ট তারিখে ভারতের রাজস্থানের যোধপুর জেলায় জন্মগ্রহণ করেছিলেন। তিনি যোধপুরের পাশাপাশি কোটা, উত্তর প্রদেশের বেরিলি এবং মিরাটে তাঁর শৈশব অতিবাহিত করেছেন। তাঁর বাবার নাম কর্নেল নিরঞ্জন সিং চাহাল, যিনি একজন ভারতীয় সেনা কর্মকর্তা। তাঁর বাবার বদলির চাকরির সুবাদে তাঁর পরিবারকে বেশ কয়েক স্থানে বসবাস করতে হয়েছে। তাঁর ভাই দিগ্বিজয় সিং চাহাল একজন গলফ খেলোয়াড়। মিরাটের সোফিয়া গার্লস স্কুল হতে স্কুল জীবনের পড়াশোনা সম্পন্ন করার পরে, তিনি নতুন দিল্লির লেডি আরউইন কলেজ থেকে হোম সায়েন্স (খাদ্য ও পুষ্টি) বিভাগ হতে স্নাতক শেষ করেছেন।

পেশা
----

চিত্রাঙ্গদা সিং রুপালি পর্দায় কাজ শুরু করার পূর্বে একজন মডেল হিসাবে তাঁর কর্মজীবন শুরু করেছিলেন। কলেজের পড়াশোনা শেষ করে তিনি আইসিআইসিআই ব্যাংক এবং আলুক্কাস জুয়েলারির মতো প্রতিষ্ঠানের মডেল হিসেবে কাজ করেছেন। তিনি আলতাফ রাজার *তুম তো ঠহরে পরদেশি* নামক অ্যালবামে মডেল হিসেবে কাজ করার মাধ্যমে খ্যাতি অর্জন করেছিলেন। অতঃপর তিনি গুলজারের সংগীত ভিডিও *সানসেট পয়েন্টে* এ কাজ করার পরে সকলের দৃষ্টি আকর্ষণ করেন।

পরবর্তীতে, তিনি গায়ক অভিজিৎ ভট্টাচার্যের একটি মিউজিক ভিডিও-এ কাজ করেছিলেন। এরপরে, ২০০৩ সালে সুধীর মিশ্রের চলচ্চিত্র *হাজারো খোয়াইশেঁ অ্যায়সি*-তে অভিনয় করার মাধ্যমে তিনি চলচ্চিত্র জগতে অভিষেক করেছিলেন; উক্ত চলচ্চিত্রে তাঁর কাজ বেশ প্রশংসিত হয়েছিল। *দ্য ওয়াশিংটন পোস্টের* একটি পর্যালোচনামূলক কলামে তাঁর "চরিত্রকে মর্যাদাবোধ এবং শালীনতার গভীর উপলব্ধি" দেওয়ার জন্য প্রশংসা করা হয়েছে। এর পরে চিত্রাঙ্গদা ২০০৫ সালে *কাল: ইয়েস্টারডে এবং টুমোরো* নামক চলচ্চিত্রে অভিনয় করেছিলেন।

২০০৫ থেকে ২০০৮ সাল পর্যন্ত তিনি অভিনয় জগতে থেকে বিরতি নিয়েছিলেন। ২০০৮ সালে, তিনি পরিচালক ওনিরের রোমান্টিক-কমেডি চলচ্চিত্র, *সরি ভাই!*-এ অভিনয় করেছেন; যেখানে তিনি সঞ্জয় সুরির বিপরীতে কেন্দ্রীয় চরিত্রে অভিনয় করেছিলেন।

ব্যক্তিগত জীবন
--------------

চিত্রাঙ্গদা সিং জ্যোতি রণধাওয়া নামক একজন গলফ খেলোয়াড়ের সাথে বিবাহ বন্ধনে আবদ্ধ হয়েছিলেন। চিত্রাঙ্গদা এবং তাঁর স্বামী ২০১৩ সালে পৃথক হয়ে গিয়েছিলেন এবং ২০১৪ সালের এপ্রিল মাসে আনুষ্ঠানিকভাবে তাঁদের বিবাহ বিচ্ছেদ ঘটে। এই দম্পতির জোরাবর নামে একটি ছেলে রয়েছে; তাঁর হেফাজত চিত্রাঙ্গদাকে দেওয়া হয়েছে।

তথ্যসূত্র
---------

1. ↑  "Personal Agenda: Chitrangada Singh"। *Hindustan Times*। ১৬ মার্চ ২০১২। ১৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২০১২-০৩-১৮।
2. ↑  "Chitrangada Singh Mini Biography"। Perfectpeople.net। সংগ্রহের তারিখ ২০১০-১২-০৮।
3. ↑  "'Chitrangda likes black. She thinks she looks thin in it'" (6 March 2013), *Rediff*. Retrieved 5 March 2019.
4. ↑  "Lady Irwin was strict: Chitrangada Singh"। *The Hindustan Times*। ৩ জুলাই ২০০৯। ২৭ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২০১৫-০৮-০৪।
5. ↑  "The next Smita Patil"। *The Telegraph (Calcutta)*। Calcutta, India। ১৪ এপ্রিল ২০০৫। সংগ্রহের তারিখ ৩০ জানু ২০১২।
6. ↑  The Comeback Girl Indian Express, 11 November 2008.
7. ↑  'A Thousand Dreams': Impassioned in India by John Pancake, *Washington Post*. 21 April 2005
8. ↑  'Chitrangada is just taking a break' Ashok Chatterjee, TNN, *The Times of India*, 8 November 2005.
9. ↑  "Chitrangada not in golfing news"। *The Times of India*। ৬ সেপ্টেম্বর ২০০৯। ২০১২-১১-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৯-১৮।
10. ↑  "Chitrangada is back!"। *Rediff*। সংগ্রহের তারিখ ২০১০-১২-০৮।
11. ↑  "Chitrangada Singh, Jyoti Randhawa granted divorce"। ২০১৪-১০-০৩ তারিখে মূল থেকে আর্কাইভ করা। সংগ্রহের তারিখ ২০১৪-০৪-১৮।
12. ↑  "Celebrity splits of 2013"। ২০১৫-১২-০৮ তারিখে মূল থেকে আর্কাইভ করা। সংগ্রহের তারিখ ২০১৩-১২-২৭।
13. ↑  "Chitrangada Singh divorces Jyoti Randhawa, fears losing custody of son Zoravar"। সংগ্রহের তারিখ ২০১৩-১২-২৭।

বহিঃসংযোগ
---------

* ইন্টারনেট মুভি ডেটাবেজে চিত্রাঙ্গদা সিং উইকিউপাত্তে এটি সম্পাদনা করুন (ইংরেজি)
* ফেসবুকে চিত্রাঙ্গদা সিং